**Eenheid vir Akademiese Voorligting en Ontwikkeling**

Sentrum vir Studentevoorligting en -ontwikkeling, Afdeling vir Studentesake, Stellenbosch Universiteit

**Maak sin van algemene instruksiewoorde:**

|  |  |
| --- | --- |
| **Account for** / Verklaar | Gee redes vir; verduidelik waarom iets gebeur. |
| **Analyse** / Analiseer / Ontleed | Breek op in dele; ondersoek. |
| **Assess** / Bepaal of stel vas | Besluit oor die belangrikheid van en gee redes vir. |
| **Compare** / Vergelyk | Kyk vir ooreenkomste en verskille tussen twee dinge. Dui die relevantheid of gevolge van hierdie ooreenkomste of verskille aan. Sluit miskien af met wat daarvan verkieslik is. |
| **Contrast** / Stel teenoor | Dui die verskille tussen twee items of argumente aan. Dui aan of die verskille belangrik is. Gee miskien redes waarom die een verkieslik is. |
| **Critically evaluate** / Evalueer krities | Weeg argumente vir en teen iets op, assesseer die sterkte van die getuienis aan beide kante. Gebruik kriteria om jou assessering van watter menings, teorieë, modelle of items verkieslik is, te lei. |
| **Criticise** / Kritiseer | Vereis ‘n antwoord wat foute of swakhede uitwys en ook enige gunstige aspekte van die onderwerp of die vraag aandui. Dit vereis ‘n gebalanseerde antwoord. |
| **Define** / Definieer | Gee die presiese betekenis van. Waar relevant, wys dat jy verstaan hoe die definisie problematies mag wees. |
| **Describe** / Beskryf | Gee die presiese betekenis van. Waar relevant, wys dat jy verstaan hoe die beskrywing problematies mag wees. |
| **Discuss** / Bespreek | Ondersoek die argument of gaan dit noukeurig na; sif en debatteer; gee redes vir en teen; ondersoek die implikasies van. |
| **Distinguish between** / Onderskei tussen | Wys die verskille tussen dinge uit. |
| **Evaluate** / Evalueer | Assesseer en gee jou beoordeling van die meriete, belangrikheid, of bruikbaarheid van iets. Steun jou oordeel met getuienis. |
| **Examine** / Ondersoek | Kyk van naderby na iets. |
| **Explain** / Verduidelik | Maak duidelik waarom iets gebeur, of is soos dit is; vertolk en gee rekenskap van; gee redes vir. |
| **Explore** / Verken | Kyk van naderby na iets. |
| **Illustrate** / Illustreer | Maak iets duidelik en uitdruklik, gee voorbeelde van bewyse. |
| **Interpret** / Interpreteer, vertolk | Dui die betekenis en toepaslikheid van gegewens of ander materiaal wat aangebied word, aan. |
| **Justify** / Regverdig | Gee bewyse wat ‘n argument of idee ondersteun; dui aan waarom ‘n besluit geneem of gevolgtrekkings gemaak is; beantwoord die belangrike besware wat geopper mag word. |
| **Narrate** / Vertel | Vertel in breë trekke wat gebeur het. |
| **Outline** / Uitstippel, beskryf in hooftrekke | Gee die hoofpunte/-kenmerke/algemene beginsels; dui die hoofstrukture en onderlinge verwantskappe aan. |
| **Prove/disprove** / Bewys/Weerlê | Beide hiervan vereis antwoorde wat die logiese argumente en/of bewyse in verband met ‘n proposisie demonstreer; bewys vereis die ‘pro’-punte, en weerlê vereis die ‘teen’-punte. |
| **Relate**   1. Verslag doen van/vertel/verhaal 2. Verband hou met | 1. Vertel, verhaal. 2. Toon ooreenkomste en verbande tussen. |
| **State** / Noem  **Summarise/outline** / Som op | Gee die hoofkenmerke kortliks en duidelik.  Wys slegs die hoofpunte uit; laat besonderhede en voorbeelde weg. |

Verwysing:

Burns, T. & Sinfield, S. (2012). Essential Study Skills. The complete guide to success at university. (3rd Ed.). SAGE Publications: London.